Я ўпэўнены, што наша жыццё знаходзіцца ў нашых руках. Чалавек можа доўгі час скардзіцца на абставіны, але далёка не кожны знойдзе ў сабе рашучасць прыняць удзел у працэсах, якія аказваюць уплыў на наша жыццё і наш дабрабыт. Выбары — прыклад такога ўдзелу, і кожны з выбаршчыкаў, выказваючы сваю жыццёвую пазіцыю ў адносінах да таго ці іншага кандыдата, у нейкай ступені бярэ сітуацыю ў свае рукі. Што ж датычыцца тых кандыдатаў, хто атрымае дэпутацкі мандат, то хацелася б, каб яны заўсёды жылі адным жыццём з выбаршчыкамі, якія аказалі ім гэты давер.